# Archer

### Wikipedia

Valentine SP 17-pdr Archer
Sotasaaliiksi saatu Archer Yad la-Shiryonin museossa, Israelissa (2005)

Archer oli brittiläinen toisen maailmansodan aikainen panssarintorjuntaan tarkoitettu rynnäkkötykki, eli panssarintorjuntavaunu.

Vaunu oli rakennettu englantilaisen Valentine-panssarivaunun modifioidulle alustalle. Taistelukäyttöön se tuli loppuvuodesta 1944. Archer oli siinä mielessä erikoinen ratkaisu, että torni sijoitettiin alustan takaosaan ikään kuin väärin päin, eli siten että tykin putki osoitti moottoritilan ylitse taakse. Vaunun ajaessa eteenpäin putki osoitti siis ikään kuin väärään suuntaan. Tästä johtuen Archer piti peruuttaa tuliasemaan. Toisaalta tällöin tuliasemasta poistuttaessa voitiin ajaa eteenpäin. Taistelutila oli tosin niin ahdas, että tulitoiminnan alkaessa ajajan oli jätettävä penkkinsä välttääkseen joutumasta pitkärekyylisen pääaseen lukon murskaamaksi.

Pääaseena oli englantilainen 76,2 mm O.Q.F. 17 Pounder Mk. II -panssarintorjuntakanuuna, joka pystyi läpäisemään pelätyn saksalaisen Tiger I:n etupanssarin yli 1 000 metrin päästä. Pantherin etupanssaria tykki ei välttämättä läpäissyt panssarin kaltevuudesta johtuen. Myöskään Tiger II:n tai Jagdtigerin etupanssareita 17-naulainen ei läpäissyt, mutta oli joka tapauksessa eräs toisen maailmansodan tehokkaimmista panssarintorjuntakanuunoista.

Archerin taistelutila oli päältä avoin ja se oli muutenkin hyvin heikosti panssaroitu. Rungon ja tornin panssarointi oli vain 20 mm paksu. Kansi- ja pohjapanssarit olivat vieläkin heikompia, ne olivat nimittäin vain 10-millisiä. Vaunu oli kuitenkin ilmeisesti suhteellisen toimiva siinä käytössä mihin se oli tarkoitettukin, eli liikkuvana panssarintorjuntatykkinä.

Toisen maailmansodan jälkeen Archerit näkivät sotatoimia Egyptin ja Jordanian armeijoissa Israelia vastaan.

## [muokkaa] Tekniset tiedot

- Valmistaja: Vickers
- Miehistö: 4
- Paino: 16,3 tn
- Mitat
  - Pituus (putken kanssa): 6,68 m
  - Rungon pituus: 5,54 m
  - Leveys: 2,76 m
  - Korkeus: 2,25 m
  - Maavara: 0,41 m
- Nopeus (tiellä): 32 km/h
- Tomintamatka (tiellä): 145 km
- Telapaine: 0,72 kg/cm²
- Jousitus: kierrejouset
- Moottori: GMC 6-71M
  - Tyyppi: suora 6-sylinterinen diesel
  - Teho: 192 hv / 1900 kierr/min
  - Iskutilavuus: 6,97 l
  - Kulutus (tiellä): 1,57 l/km
  - Polttoainetäyttö: 227 l
- Vaihteet: 5 eteen, 1 taakse

## [muokkaa] Aseistus

- Pääase: Ordnance Quick-Firing 17-pounder Mk. II
  - Tyyppi: panssarintorjuntakanuuna
  - Kaliiperi: 76,2 mm
  - Putken pituus: 55 kaliiperia
  - Hylsyn pituus: 583 mm
  - Lukko: puoliautomaattinen kiilalukko, sivusuunnassa liikkuva sulkukappale
  - Laukauksia mukana: 52
- Konekivääri: Bren-pikakivääri
  - Kaliiperi: .303 (7,7x56R)
  - Ammuksia mukana: 720 kpl / 24 lipasta
- Tykin tähtäin: No. 57 x 3 ML Mk.I
  - Suurennos: 3x
  - Näkökenttä: 13°

Wikimedia Commonsissa on lisää materiaalia aiheesta Archer.
Haettu osoitteesta http://fi.wikipedia.org../../../a/r/c/Archer.html

Luokka: Panssarintorjuntavaunut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Italiano
- Polski